
UOSTO SKAITMENINIO MODELIO FUNKCIONALUMO PRAPLĖTIMAS KURIANT UOSTO SKAITMENINĮ DVYNĮ
TECHNINĖ UŽDUOTIS


1. [bookmark: _Toc23558215][bookmark: _Toc51648528]Pirkimo objektas - Uosto skaitmeninio dvynio modernizavimas, funkcionalumo padidinimas (Energy Twin).
2. Esama padėtis
2.1. AB Klaipėdos valstybinio jūrų uosto direkcija yra sukūrusi PORTGIS sistemą, kurios pagrindu pradėtas uosto skaitmeninio dvynio vystymas „Unreal Engine“ (UE) platformoje.
Pirmame etape buvo sukurta bazinė aplinka, integruoti pagrindiniai 3D modeliai, erdvinių duomenų sluoksniai ir sąveikos funkcijos.
Vykdant antrąjį „Interreg South Baltic Programme“ projektą „DigiTechPort2030 - Decarbonisation of Small Ports' Ecosystems for Efficient Environmental and Energy Management towards South Baltic Fit for 55s“ projekto etapą numatoma sukurti Energy Twin sluoksnį – tai uosto energetinių objektų (elektros tiekimo nuo kranto infrastruktūros (angl. – Onshore Power Supply, sutrumpintai OPS), vandenilio gamyklos ir vandenilio išpilstymo stotelių, laivų emisijų modelio) integruotas rinkinys, leidžiantis stebėti energijos srautus, suvartojimą bei aplinkosauginį efektą. Papildomai bus plėtojami ir kiti dvynio funkcionalumai (krantinių užimtumas, vaizdo kamerų simuliacijos įrankis).
3. „Energy Twin“ sluoksnis apima OPS stotelių, vandenilio gamyklos su išpilstymo stotelėmis ir laivų emisijų duomenų integraciją į uosto dvynį.
3.1. OPS stotelių integracija 
3.1.1. Sukurti OPS stotelių erdvinius modelius ir integruoti juos į uosto dvynio aplinką.
3.1.2. Įgyvendinti realaus laiko duomenų integraciją su SCADA sistema, užtikrinant energijos tiekimo procesų atvaizdavimą laivo prijungimo metu. 
3.1.3. Pasirinkus OPS stotelę, vartotojui turi būti pateikiama:
a. informacinis langas su elektros tiekimo parametrais, istoriniais rodikliais;
b. CO₂ ekvivalento skaičiavimų vizualizacija (grafikai, indikatoriai).
3.2. Vandenilio gamyklos ir išpilstymo stotelių integracija:
3.2.1. sukurti vandenilio gamyklos ir išpilstymo stotelių 3D modelius ir integruoti juos į uosto dvynį;
3.2.2. užtikrinti tiesioginę duomenų sąsają su SCADA sistema, kad realiu laiku būtų atvaizduojami vandenilio gamybos, kaupimo ir išpilstymo rodikliai;
3.2.3. duomenys turi būti pateikiami interaktyviame lange, papildyti grafine vizualizacija (pvz., slėgio, srauto, gamybos apimčių indikatoriais).
3.3. Emisijų skaičiavimo modelio integracija: 
3.3.1. integruoti emisijų skaičiavimo metodiką į uosto dvynį;
3.3.2. vartotojui pasirinkus konkretų laivą, informaciniame lange turi būti pateikiama:
a. emisijų duomenys laivo prišvartavimo prie uosto krantinės laikotarpiu;
b. palyginamasis scenarijus – su OPS prijungimu / be OPS prijungimo;
3.3.3. Rezultatai pateikiami grafikais, indikatoriais.
4. Krantinių užimtumo rodikliai
4.1. integruoti „PowerBI“ ataskaitų duomenis į dvynį;
4.2. krantinių vizualizacijoje pateikti jų užimtumą / panaudojimą;
4.3. sudaryti galimybę analizuoti istorinius duomenis ir tendencijas. 
5. Vaizdo kamerų matomumo zonos ir simuliacija
5.1. Į dvynį įkelti esamų vaizdo kamerų matomumo zonas (kameros aukštis, matymo laukas, atstumai, aprėptis).
5.2. Sukurti simuliacijos įrankį naujų kamerų planavimui: 
5.2.1. įgyvendinti angl. „view through camera“ funkcionalumą, leidžiantį vartotojui peržiūrėti aplinką iš konkrečios kameros padėties ir aukščio, imituojant realų matymo lauką ir perspektyvą;
5.2.2. simuliacijos įrankis turi leisti keisti kameros parametrus (aukštį, kryptį, žiūrėjimo kampą) ir analizuoti aprėptį bei aklas zonas 3D erdvėje.
6. Krovinių atvaizdavimas uosto teritorijoje
6.1. Pavaizduoti pavojingų bei nepavojingų krovinių duomenų paskirstymą uosto teritorijoje (sandėliuose, talpyklose, aikštelėse sausumoje ir laivuose):
6.1.1. Pasirinkus pavojingo krovinio saugojimo vietą, informaciniame lange pateikiami atributiniai duomenys: krovinio pavadinimas, bendras svoris su mato vienetais ir pavojingų medžiagų klasifikacijos kodai.
6.2. Nepavojingi kroviniai grupuojami pagal uosto naudotojus:
6.2.1. Pasirinkus nepavojingo krovinio saugojimo vietą, informaciniame lange pateikiami atributiniai duomenys: krovinio tipas ir bendras svoris su mato vienetais.
7. Uosto gylių automatinis atnaujinimas
7.1. Įdiegti mechanizmą, kuris automatiškai atnaujina uosto akvatorijos gylius.
7.2. Kaip duomenų šaltinis bus pateiktas uosto akvatorijos gylių rastras.
8. Daviklių įtraukimas ir atvaizdavimas
8.1. Visų daviklių duomenys pateikiami iššokančiame lange, nurodant duomenų gavimo datą, laiką ir kitą informaciją.
8.2. Oro taršos sensoriui: 
8.2.1. atvaizduojamos tik kietųjų dalelių vertės;
8.2.2. duomenys pateikiami grafikų bei indikatorių pavidalu, kur oro užterštumo lygio indeksas (OUI) vaizduojamas pagal Aplinkos apsaugos agentūros atitinkančių teršalų koncentracijų intervalų skalę. 
8.3. Meteorologiniam davikliui:
8.3.1. tekstiniu formatu: temperatūra, slėgis, matomumas;
8.3.2. grafiniu – vėjo greitis, gūsis ir kryptis.
8.4. Srovių davikliui:
8.4.1. duomenys atvaizduojami grafiškai, pateikiant srovių kryptį ir stiprumą;
8.4.2. atvaizdavimo spalva keičiama priklausomai nuo srovių krypties: link jūros / marių.
8.5. Vandens lygio davikliui:
8.5.1. vandens lygis grafiškai atvaizduojamas vertikalioje skalėje;
8.5.2. pateikiama dalis istorinių duomenų vandens lygio dinamikai stebėti.
8.6. Bangų davikliui:
8.6.1. duomenys grafiškai atvaizduojami, įvertinant bangos aukštį ir kryptį;
8.6.2. pateikiama dalis istorinių duomenų bangų aukščio dinamikai stebėti.
9. Vandens lygio kilimo simuliacija
9.1. Įtraukti prie esamų meteorologinių sąlygų modeliavimo vandens lygio kitimo simuliaciją (potvynio scenarijų), leidžiančią įvertinti galimai užliejamas uosto teritorijas ir krantines pagal turimus aukščių duomenis bei terminalų reljefo modelį.
10. Sezoniškumo taikymas
10.1. Pagal vaizdo kameros užfiksuotas lauko sąlygas (arba kalendorių) atpažinti ir pritaikyti uosto dvynio vizualinį foną (pvz., augmenijos būklę, sniego ar lapijos buvimą), papildomi aplinkos efektai: krituliai ar debesuotumas, generuojami remiantis uosto daviklių duomenimis.
10.2. Ši funkcija turi turėti galimybę būti įjungta ir išjungta.
11. Radaro vaizdas
11.1. Paruošti alternatyvų supaprastintą uosto vaizdą, imituojantį radaro ekraną.
11.2. Vaizdas bus demonstruojamas atskirame išoriniame ekrane.
12. Pavojingų medžiagų sklaidos modeliavimas
12.1. Sukurti pavojingų (cheminių) medžiagų sklaidos modelį, kuris leistų interaktyviai įvertinti galimo užteršimo zonas medžiagai patekus į aplinką. Modelis turi:
12.1.1. sudaryti galimybę pasirinkti incidento vietą (iš terminalų sąrašo ar pažymint tašką žemėlapyje);
12.1.2. naudoti meteorologinės stotelės duomenis (vėjo kryptį, greitį, temperatūrą, kritulių kiekį ir kt.) sklaidos krypties bei intensyvumo apskaičiavimui;
12.1.3. leisti pasirinkti medžiagos tipą ir išsiliejimo kiekį;
12.1.4. pateikti sklaidos ir poveikio zonas žemėlapyje, pažymint koncentracijos ribas ir poveikio laiko intervalus;
12.1.5. turėti pavojingų medžiagų sąrašą su jų saugos duomenų lapais (SDS), kuris bus pateiktas rangovui.
12.2. Modelio rezultatai turi būti pateikiami interaktyviai žemėlapyje ir sudaryti galimybę juos eksportuoti į standartinius duomenų formatus (SHP, GeoJSON) bei PDF formato ataskaitą su žemėlapio vaizdu, parametrais ir modelio rezultatais.
13. Integracija su GIS sluoksniais
13.1. Suteikti galimybę laikinai įkelti pasirinktus erdvinių GIS sluoksnių servisus į uosto dvynio aplinką.
14. Kiti techniniai reikalavimai
14.1. Visi darbai vykdomi Unreal Engine aplinkoje.
14.2. Tiekėjas atsako už programavimo, vizualizavimo ir interaktyvių sąsajų sukūrimą.
14.3. Užsakovas pateikia integruojamų objektų duomenis web servisų, API ar kitų standartinių formatų pavidalu. Krovinių saugojimo vietų erdviniai duomenys pateikiami SHP arba DWG formatais, o pavojingo krovinio realaus laiko informacija teikiama naudojant ArcGIS servisą.
14.4. Integruojamų objektų duomenų sąsajų testavimui Užsakovas turi pasirengti jų programinius emuliatorius.
14.5. Naujai pridėti sluoksniai turi turėti galimybę būti išjungti ir įjungti pagal būtinybę.
14.6. Vizualizacijos turi būti aiškios, patrauklios, atitikti uosto dizaino gaires.
14.7. Užtikrinti galimybę sistemos plėtrai ateityje (naujų šaltinių, modulių integracijai).
15. Kiti reikalavimai
15.1. [bookmark: _Hlk164863951]Į kainą turi būti įskaičiuota PORTGIS skaitmeninio dvynio komponentės modernizavimo analizė, Užsakovo poreikių detalizavimas, gamyba, testavimas, diegimas, neatitikčių šalinimas, dokumentacijos parengimas ir garantija 12 mėn. 
15.2. Tiekėjas įsipareigoja garantiniu laikotarpiu pašalinti naujai įdiegto funkcionalumo sutrikimus (atsiradusius garantiniu laikotarpiu, ne dėl Užsakovo kaltės) per penkias dienas nuo pranešimo apie juos pateikimo Tiekėjui terminą. Tiekėjui nepradėjus šalinti trūkumų ar ilgiau nei penkias dienas vėluojant pašalinti trūkumus, Užsakovas turi teisę pavesti trūkumus šalinti trečiajam asmeniui Tiekėjo sąskaita.
15.3. Garantiniu laikotarpiu Tiekėjas įsipareigoja papildyti iki 10-ties infrastruktūros objektų (3D/BIM ar kt. formatais), atnaujinti pagrindą jam reikšmingai pasikeitus. 
15.4. Laikoma, kad darbai atlikti tinkamai, jeigu Tiekėjas įdiegė modernizuotą ir Užsakovo poreikius pagal šią techninę užduotį atitinkančią PORTGIS skaitmeninio dvynio programinę įrangą Užsakovo infrastruktūroje, pateikė dokumentaciją ir skaitmeninio dvynio komponentės Unreal Engine projektą, apmokino Užsakovo atstovus konfigūruoti ir administruoti modernizuotą sistemą.
15.5. Funkcionalumas turi būti sukurtas per 3 mėnesius nuo sutarties pasirašymo dienos.
15.6. Į kainą turi būti įskaičiuota sprendimo veikimui reikalingos sisteminės programinės įrangos licencijos, jeigu tokių reikia sprendimui veikti.
15.7. Paslaugos teikiamos informacinėmis ir elektroninių ryšių priemonėmis. 
15.8. Tiekėjas ar jį kontroliuojantis asmuo negali būti registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose.
15.9. [bookmark: _Hlk165022880] Paslaugos  negali būti teikiamos iš Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų.
15.10. Perkant Paslaugas taikomas LR aplinkos ministro 2011-02-28 įsakymo Nr. D1-508 4.4.3 p., t. y. pirkimas laikomas žaliu, nes perkama tik nematerialaus pobūdžio paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
